Koronavirusi, 4 të vdekur në Shqipëri, mes tyre një profesor i Mjekësisë
Ndahet nga jeta hematologu i njohur Arjan Pushi. Në spital 10 paciente të tjerë në gjendje të rënduar. Në 24 orët e fundit 69 raste të reja në 11 qytete të ndryshme të vendit
Në Shqipëri, viktimat e Koronavirusit po rriten dita ditës. Sot autoritetet shëndetësore njoftuan për 4 persona të tjera që kanë humbur jetën, mes tyre dhe një profesor i njohur i Fakultetit të Mjekësisë, Arjan Pushi. I ndodhur në gjendje të rëndë në Spitalin Infektiv, profesor Pushi, 59 vjeçar, me një karrierë të spikatur në fushën e hematologjisë, u nda nga jeta pasdite. Profesor i Mjekësisë bëhet i pari nga rradhët e personelit shëendetësor i cili humbet jetën nga COVID 19-a. Viktimat e tjera janë një 44 vjeçare nga Durrësi, një 71 vjeçar nga Tirana dhe një tjetër 85 vjeçar nga Tirana, të 3 të shtruar po ashtu në Spitalin Infektiv. “”, bëri të ditur Ministria e Shëndetësisë. Në 20 ditët e fundit, janë rregjistruar 29 viktima, nga 62 persona që kanë humbur jetën që nga fillimi i epidemisë. Në spital janë ende 10 pacientë në gjendje të rënduar, ku 7 prej tyre janë në terapi intensive, ndërsa 3 janë të intubuar. Në total numri i të shtruarve është 79 pacientë. Me ritme të larta, që pas 10 ditëshit të parë të Qershorit, vijojnë të rriten dhe rastet e reja. Në 24 orët e fundit janë konfirmuar 69 të prekur, në 11 qytete të ndryshme: : 23 raste në Tiranë, nga 10 raste Durrës, Krujë, 6 në Vlorë, 5 në Mat, nga 4 raste në Kurbin, Kamëz, nga 2 raste në Shkodër, Fier, Kavajë, 1 në Lushnje. Deri më tani, nga fillimi i epidemisë janë rregjistruar 2535 raste, gjysma e të cilave në 21 ditët e fundit.